Tour de chambre

**Skriveøvelse i klassen:**

Underteksten:

* Er hyppigt anvendt i drama og i samtaler i romaner og noveller
* er det, der gemmer sig mellem linjerne i en samtale eller dialog og dog alligevel stikker sit hoved frem, fordi man mærker, der foregår noget andet og mere i samtalen end det, der konkret siges.
* kan fortælle, hvad man i virkeligheden ønsker af den, man taler med. Den kan fortælle om ens syn på eller forhold til vedkommende, eller hvordan man ser sig selv i relation til den anden
* foregår på det psykologiske plan
* Kan findes steder hvor teksten rummer signaler om, at noget usagt er på spil i forholdet mellem personerne/samtaleparterne.
* ofte er det netop i forholdet eller rettere misforholdet mellem det, der siges på det verbale plan og det, kroppen/stemmen/tonefaldet samtidig "siger" på det non-verbale plan, at underteksten fornemmes.
* Tekstens konflikt og plottets udvikling senere kan ofte forudgribes i underteksten

1: Lav en personkarakteristik af Asta og Mai mens I læser. Brug de post-its, som I i læsecirklerne satte ind på siderne, så du kan give eksempler i form af citater.

Hvad fokuserer en personkarakteristik på (direkte og indirekte)?

* *Sociale kendetegn (familierolle, social gruppe, arbejde, økonomi, uddannelse, boligforhold, interesser)*
* *Ydre kendetegn (køn, alder, udseende, mimik, gestik, påklædning)*
* *Indre kendetegn (personlighed/ karaktertræk, væremåde, selvopfattelse, holdninger, værdier)*

Skriv noter i de tomme felter herunder. Find et par citater i kapitlet, hvor ordvalget er bemærkelsesværdigt og virker betydningsfuldt som udgangspunkt.

|  |  |
| --- | --- |
| **Asta** |  |
| **Mai** |  |
| **Forholdet mellem personerne (også gerne til andre end de to)** |  |

3: Er der en særlig stemning i romanens begyndelse? Hvordan vil I karakterisere det tonefald, som fortælleren bruger? Humoristisk/ begejstret/aggressiv/vred/forelsket-følsom/oprørsk, blandede følelser etc.?

4: Hvilken grundlæggende konflikt antydes i kapitlerne?

5: Hvilke temaer antyder begyndelsen at romanen behandler?